Documentació* que cal adjuntar al formulari de sol·licitud:
* Segons els models de l'OSIC (que es poden descarregar a la pestanya "Documentació relacionada" de la pàgina anterior.
Les persones sol·licitants han de complir, a més dels requisits i les condicions que estableix la base general 4, els següents:
a) Ser titular de museus inscrits en el Registre de Museus de Catalunya.
b) Tenir prevista la realització de les activitats durant l'any natural de concessió de la subvenció.
c) Haver lliurat a la direcció general competent en matèria de museus la documentació següent:
c.1) La còpia de seguretat actualitzada de la documentació dels fons, en compliment del que disposa l'article 15.2 del Decret 35/1992, de 10 de febrer, de desplegament parcial de la Llei 17/1990, de 2 de novembre, de museus.
c.2) El qüestionari del Registre de Museus de Catalunya actualitzat a l'any de publicació de la convocatòria.
El lliurament d'aquests documents s'ha de fer abans que finalitzi el termini per a la presentació de sol·licituds.
d) La subvenció ha de ser per a projectes que ajudin a millorar les funcions que són pròpies dels museus, d'acord amb el que s'especifica a la base 1.1.
En queden exclosos els projectes destinats al funcionament ordinari del museu.
e) Cada sol·licitant només pot presentar una sol·licitud.
f) Aquestes subvencions són incompatibles amb altres ajuts que rebi el museu beneficiari en els supòsits que estableix la base general 4.8, siguin ajuts de concurrència pública, aportacions o subvencions nominatives o ajuts exclosos de concurrència pública, llevat dels ajuts o de les aportacions següents:
Aportacions econòmiques que rebi a través de les transferències que el Departament fa als consells comarcals en virtut dels convenis de col·laboració a què fa referència la disposició addicional 6 de la Llei 17/1990, de 2 de novembre, de museus.
Línia de subvencions per a l'inventari i la documentació dels béns culturals que integren els museus catalans (apartat 2 de l'annex).
Línia de subvencions per a la implementació de programes estratègics i de projectes específics dels museus (apartat 6 de l'annex).
Línia de subvencions per a programacions estables d'activitats culturals de caràcter professional en l'àmbit de les arts visuals.
La quantia de la subvenció és d'un mínim de 2.500,00 euros i un màxim de 40.000,00 euros, i en cap cas no pot ser superior al 90% del cost total de l'activitat subvencionada.
El pressupost total de l'activitat no pot ser superior a 75.000,00 euros.
La quantia de la subvenció dels museus de cada província es determina a partir de la dotació econòmica reservada en la convocatòria a cada província i d'acord amb els criteris de valoració de la base 6.
L'aportació suplementària que reben els museus de la província de Lleida s'ha d'aplicar de manera proporcional a la puntuació obtinguda d'acord amb els criteris de valoració de la base 6.
En aquest cas, no s'aplica la limitació d'un màxim de quantia de la subvenció de 40.000,00 euros que estableix la base 4.1 i el pressupost total de l'activitat no pot ser superior a 85.000 euros.
Es consideren despeses subvencionables les despeses de reunió, protecció, conservació, seguretat, sostenibilitat ambiental, estudi i exhibició de béns culturals; despeses de difusió del coneixement per a la recerca i l'ensenyament; despeses de constitució del museu com a espai per a la participació cultural, lúdica i científica dels ciutadans, i despeses d'adequació de l'exposició per promoure l'accessibilitat universal.
En el cas d'associacions, no s'accepten les despeses que facturin a l'entitat els membres del seu òrgan de govern.
Les sol·licituds s'han de valorar d'acord amb l'aplicació dels criteris següents:
a) Necessitat de les propostes i grau de millora que suposaran per al museu (fins a 4 punts).
- Les propostes permetran la millora de les funcions que desenvolupa el museu (1 punt).
- La seva implementació permetrà introduir noves millores en el futur (1 punt).
- Les propostes formen part d'un programa de planificació estratègica o d'un pla director del mateix museu (1 punt).
- Les propostes permetran resoldre una deficiència greu que dificulta el desenvolupament de les funcions del museu (1 punt).
b) Interès i qualitat de l'activitat museística presentada (fins a 3 punts).
- Interès de les accions proposades per la seva innovació i singularitat (1 punt).
- Inclusió d'accions que s'ajustin als criteris de sostenibilitat ambiental (1 punt).
c) Viabilitat, sostenibilitat i adequació del pressupost als objectius dels projectes presentats i l'elaboració d'aquest pressupost amb els criteris d'economia i eficiència (fins a 2 punts).
- Recursos propis per dur terme els projectes (recursos humans i materials) (1 punt).
- Disponibilitat de sistemes de control, seguiment i avaluació final dels projectes (1 punt).
Amplitud de relacions implicades en els projectes (fins a 3 punts).
- Col·laboració i complementarietat amb l'acció de governs locals o altres administracions (1 punt).
- Cooperació amb altres museus o equipaments culturals (1 punt).
- Cooperació amb altres entitats o col·lectius o participació de la ciutadania (1 punt).
e) Accions d'inclusió social i de promoció de l'accessibilitat universal (fins a 2 punts).
- Accions o activitats adreçades a promoure l'accessibilitat física o sensorial (1 punt).
- Accions o activitats adreçades a promoure l'accés a la cultura de persones en altres situacions de vulnerabilitat (1 punt).
f) Finançament previst al marge de l'Oficina de Suport a la Iniciativa Cultural (fins a 2 punts):
- Finançament al marge de l'Oficina de Suport a la Iniciativa Cultural superior al 40% del pressupost: 2 punts.
- Finançament al marge de l'Oficina de Suport a la Iniciativa Cultural fins al 40% del pressupost: 1,5 punts.
- Finançament al marge de l'Oficina de Suport a la Iniciativa Cultural fins al 30% del pressupost: 1 punt.
- Finançament al marge de l'Oficina de Suport a la Iniciativa Cultural superior al 10% i fins al 20% del pressupost: 0,5 punts.
Els noms de les persones que formen part de la comissió de valoració es poden consultar a l'espai Normativa dels ajuts.
Un cop finalitzat el termini de presentació de sol·licituds, l'Oficina de Suport a la Iniciativa Cultural publicarà la proposta provisional de subvencions concedides al Tauler de la Seu electrònica de la Generalitat de Catalunya.A partir de l'endemà de la publicació de la relació provisional de subvencions concedides, els sol·licitants proposats disposaran de 10 dies hàbils per presentar la documentació següent: